ভারতের আরেক ক্যারিসমেটিক নেতা হলেন নরেন্দ্র মোদি। চা-বিক্রেতা থেকে ভারতের মতো পৃথিবীর দ্বিতীয় বৃহত্তম রাষ্ট্রের সবচেয়ে ক্ষমতাধর আসনে বসা রূপকথাকেও হার মানায়। নরেন্দ্র মোদি ক্ষমতায় এসেছেন এক বছরও হয়নি। এর মধ্যে রাজধানী অঞ্চলে অরবিন্দ্র কেজরিওয়ালের উত্থান ভাবিয়ে তুলেছে বিজেপির রথী-মহারথীদের। ভারতের বিশিষ্ট অর্থনীতিবিদ সুরজিত এস ভালা Daily Indian Express এ বিজেপির পরাজয়ের বেশ কয়েকটি কারণ উল্লেখ করেন। এর মধ্যে লাভ জিহাদ তথা তরুণ ভারতীয়দের ব্যক্তিগত জীবনে হানা দিয়ে বিজেপি তার জনপ্রিয়তা কমিয়েছে। ঘর ওয়াপাসি অর্থাৎ ধর্মান্তরকরণের মাধ্যমে অন্য ধর্মের লোকজনের হিন্দু ধর্মে নিয়ে আসার ব্যাপারটি, অন্যধর্মের ভোটাররা ভালোভাবে নেয়নি। তারা ভোটের মাধ্যমেই বুঝিয়ে দিয়েছে মোদিদেরকে।